stanford-oval/wikipedia huggingface dataset:
มหาวิทยาลัยนเรศวร
พื้นที่มหาวิทยาลัย > พื้นที่การศึกษา > มหาวิทยาลัยนเรศวร ส่วนสนามบิน

หรือที่เรียกว่า "มน.ใน" ส่วนนี้เป็นสถานที่ตั้งแรกเดิมของมหาวิทยาลัย มีพื้นที่ประมาณ 100 ไร่ ตั้งอยู่ใจกลางเมืองพิษณุโลก ณ เลขที่ 1 ถนนสนามบิน ตำบลในเมือง อำเภอเมืองพิษณุโลก จังหวัดพิษณุโลก ในปัจจุบันคณะและหน่วยงานต่าง ๆ ของมหาวิทยาลัยได้ย้ายไปยังพื้นที่ใหม่ทั้งหมดตั้งแต่ปีการศึกษา 2535 สถานปฏิบัติการเภสัชกรรมชุมชน "ไภษัชยศาลา" คณะเภสัชศาสตร์ และศูนย์สุขภาพชุมชน มหาวิทยาลัยนเรศวร (สนามบิน) คณะแพทยศาสตร์ ซึ่งในปัจจุบันทางมหาวิทยาลัยได้ปรับปรุงพื้นที่ส่วนใหญ่เพื่อเป็นที่ตั้งของโรงเรียนมัธยมสาธิตมหาวิทยาลัยนเรศวร และโรงเรียนสาธิตมหาวิทยาลัยราชภัฏพิบูลสงคราม
พื้นที่มหาวิทยาลัย > พื้นที่การศึกษา > มหาวิทยาลัยนเรศวร ส่วนหนองอ้อ

หรือที่เรียกว่า "มน.นอก" ซึ่งเป็นที่ตั้งปัจจุบันของมหาวิทยาลัย มีพื้นที่ประมาณ 1,300 ไร่ ตั้งอยู่ห่างจากตัวเมืองพิษณุโลกไปทางใต้ประมาณ 10 กิโลเมตร โดยตั้งอยู่ ณ เลขที่ 99 หมู่ 9 ถนนพิษณุโลก-นครสวรรค์ ตำบลท่าโพธิ์ อำเภอเมืองพิษณุโลก จังหวัดพิษณุโลก แต่เดิมนั้นที่ดินบริเวณนี้เป็นที่ดินสาธารณะโดยชาวบ้านเรียกว่า "ทุ่งหนองอ้อ - ปากคลองจิก" เนื่องจากเคยเป็นหนองน้ำขนาดใหญ่เต็มไปด้วยต้นอ้อ และมีต้นจิกปกคลุมไปทั่ว ต่อมาในปี พ.ศ. 2527 ทางมหาวิทยาลัยได้เข้าใช้พื้นที่และทำการปรับรูปที่ดินและถมหนองน้ำต่าง ๆ ซึ่งการก่อสร้างอาคารต่าง ๆ ในมหาวิทยาลัยนั้นอาศัยแผนแม่บท (Master Plan) ที่จัดทำขึ้นโดยสถาบันเทคโนโลยีพระจอมเกล้าเจ้าคุณทหารลาดกระบัง ในปี พ.ศ. 2527
การก่อสร้างอาคารของแต่ละคณะและแต่ละหน่วยงานนั้นคำนึงถึงกลุ่มสาขาวิชาเป็นหลัก โดยมีถนนนเรศวร และถนนเอกาทศรถเป็นถนนสายหลักล้อมรอบมหาวิทยาลัย เชื่อมกันด้วยถนนสุพรรณกัลยา นอกจากนี้มีถนนเชื่อมต่อเข้าสู่อาคารต่าง ๆ และมีประตูเข้า-ออกโดยรอบมหาวิทยาลัย 6 ประตู ซึ่งกลุ่มอาคารในมหาวิทยาลัยแบ่งเป็น 6 กลุ่มดังต่อไปนี้
กลุ่มวิทยาศาสตร์สุขภาพ ประกอบด้วย
กลุ่มอาคารคณะแพทยศาสตร์ และโรงพยาบาลมหาวิทยาลัยนเรศวร
อาคารสิรินธร
อาคารเฉลิมพระเกียรติ 7 รอบพระชนมพรรษา 1
อาคารเฉลิมพระเกียรติ 7 รอบพระชนมพรรษา 2
อาคารที่จอดรถ
อาคารคณะแพทยศาสตร์และคณะวิทยาศาสตร์การแพทย์
กลุ่มอาคารคณะทันตแพทยศาสตร์ - คณะพยาบาลศาสตร์ - คณะสหเวชศาสตร์
อาคารโรงพยาบาลทันตกรรม
กลุ่มอาคารคณะเภสัชศาสตร์
กลุ่มอาคารสาธารณสุข (อาคารคณะสาธารณสุขศาสตร์ - อาคารเรียนรวมวิทยาศาสตร์สุขภาพ - อาคารที่จอดรถ)
กลุ่มวิทยาศาสตร์และเทคโนโลยี ประกอบด้วย
กลุ่มอาคารคณะวิทยาศาสตร์
กลุ่มอาคารคณะวิศวกรรมศาสตร์
อาคารวิทยาลัยพลังงานทดแทน
กลุ่มอาคารคณะเกษตรศาสตร์ ทรัพยากรธรรมชาติและสิ่งแวดล้อม
อาคารคณะสถาปัตยกรรมศาสตร์
อาคารคณะโลจิสติกส์และดิจิทัลซัพพลายเชน
กลุ่มมนุษยศาสตร์และสังคมศาสตร์ ประกอบด้วย
อาคารคณะศึกษาศาสตร์
อาคารวิทยาลัยนานาชาติ (อาคารสำนักหอสมุดเดิม)
กลุ่มอาคารคณะศึกษาศาสตร์ - คณะมนุษยศาสตร์
กลุ่มอาคารอุตสาหกรรมบริการ (อาคารคณะบริหารธุรกิจ เศรษฐศาสตร์และการสื่อสาร - อาคารคณะสังคมศาสตร์ - อาคารคณะนิติศาสตร์ - อาคารปราบไตรจักร 2 (อาคารเรียนรวม) - อาคารที่จอดรถ)
อาคารส่วนกลาง ประกอบด้วย
อาคารมิ่งขวัญ
อาคารเฉลิมพระเกียรติ 6 รอบพระชนมพรรษา บรมราชินีนาถ (สำนักงานอธิการบดี)
อาคารเอกาทศรถ
อาคารมหาธรรมราชา
อาคารปราบไตรจักร 1
อาคารเฉลิมพระเกียรติ 72 พรรษา บรมราชินินาถ (อาคารเรียนรวมและโรงละคร)
อาคารอเนกประสงค์
อาคารสำนักหอสมุด อาคารแสงเทียน (อาคารหลังเดิม)
อาคารสำนักหอสมุด อาคารเรียนรู้ (อาคารหลังใหม่)
อาคารศูนย์บริการเทคโนโลยีและการสื่อสาร
อาคารวิสุทธิกษัตริย์
อาคารเพราพิลาส
อาคารบัณฑิตวิทยาลัย
กลุ่มอาคารพิพิธภัณฑ์ชีวิต
อาคารสถานีวิทยุมหาวิทยาลัยนเรศวร
อาคารหอพักอาจารย์และนิสิต หอพักอาจารย์มีทั้งหมด 8 หลัง โดยมน.นิเวศ 1 - 4 และ มน.นิเวศ 5,6 อยู่บริเวณด้านหน้าของมหาวิทยาลัย ส่วนหอพักอาจารย์ มน.นิเวศ 7,8 จะอยู่บริเวณด้านหลังของมหาวิทยาลัย ส่วนหอพักนิสิตซึ่งประกอบด้วยอาคารขวัญเมือง และหอพักนิสิต 1 - 16 อยู่บริเวณด้านหลังของมหาวิทยาลัยเช่นกัน นอกจากนี้ยังมีหอพักนิสิตแพทย์ซึ่งตั้งอยู่หลังโรงพยาบาลมหาวิทยาลัยนเรศวร บริเวณข้าง มน.นิเวศ 6 อีกด้วย
ศูนย์กีฬา ประกอบด้วย สนามกีฬากลาง สนามเทนนิส สนามบาสเกตบอล สนามวอลเล่ย์บอล สนามตะกร้อ สนามเปตอง สนามฟุตบอล สนามซอฟต์บอล สนามกีฬาในร่ม โรงละครศิลป์ศาลา (โรงละครกลางแจ้ง) อาคารกิจกรรม และสระว่ายน้ำสุพรรณกัลยา
ชีวิตในมหาวิทยาลัย

การเรียนในมหาวิทยาลัยนเรศวรนั้นจะใช้เวลาในการเรียนต่างกันตามแต่ละหลักสูตรในแต่ละคณะ โดยส่วนใหญ่แล้วจะใช้เวลาในการเรียน 4 ปี แต่สำหรับคณะแพทยศาสตร์ คณะทันตแพทยศาสตร์ คณะเภสัชศาสตร์​ และคณะสหเวชศาสตร์​ สาขาทัศนมาตรศาสตร์​ จะใช้เวลาเรียนทั้งหมด 6 ปี ส่วนคณะสถาปัตยกรรมศาสตร์และหลักสูตรคู่ขนานของคณะวิทยาศาสตร์การแพทย์ คณะสังคมศาสตร์ คณะวิทยาการจัดการและสารสนเทศศาสตร์ และคณะนิติศาสตร์ จะใช้เวลาเรียนทั้งหมด 5 ปี นอกจากนี้ก็ยังมีกิจกรรมต่าง ๆ ให้นิสิตได้เข้าร่วมเพื่อที่จะได้พบปะและทำความรู้จักนิสิตในคณะอื่น ซึ่งมีการจัดหมุนเวียนกันตลอดทั้งปี
ชีวิตในมหาวิทยาลัย > งานเทางามสัมพันธ์

ดูเพิ่ม: มหาวิทยาลัยศรีนครินทรวิโรฒ § งานเทางามสัมพันธ์
นอกจากนี้ ยังมีกิจกรรมภายในของแต่ละคณะ และกิจกรรมระหว่างคณะของมหาวิทยาลัยต่าง ๆ ที่มหาวิทยาลัยนเรศวรได้เข้าร่วม ซึ่งส่วนใหญ่แล้วจะเป็นการแข่งขันกีฬาระหว่างมหาวิทยาลัย
ดูเพิ่ม: กิจกรรมระหว่างมหาวิทยาลัยในประเทศไทย
ทำเนียบนายกสภามหาวิทยาลัย

รายนามนายกสภามหาวิทยาลัยนเรศวร นับแต่เริ่มต้นจนถึงปัจจุบัน มีดังนี้
| นายกสภามหาวิทยาลัยนเรศวร> รายนามนายกสภามหาวิทยาลัย | นายกสภามหาวิทยาลัยนเรศวร> วาระการดำรงตำแหน่ง | นายกสภามหาวิทยาลัยนเรศวร>  | นายกสภามหาวิทยาลัยนเรศวร>  |
| --- | --- | --- | --- |
| 1. ดร.อนุวรรตน์ วัฒนพงศ์ศิริ | 30 กรกฎาคม พ.ศ. 2533 – 24 มกราคม พ.ศ. 2534 |  |  |
| 2. นายยิ่งพันธ์ มนะสิการ | 25 มกราคม พ.ศ. 2534 – 13 มกราคม พ.ศ. 2545 |  |  |
| 3. ศาสตราจารย์เกียรติคุณ นายแพทย์เกษม วัฒนชัย | 29 มิถุนายน พ.ศ. 2545 – 28 มิถุนายน พ.ศ. 2547 |  |  |
| 4. ศาสตราจารย์เกียรติคุณ คุณหญิงไขศรี ศรีอรุณ | 30 มิถุนายน พ.ศ. 2547 – 29 มิถุนายน พ.ศ. 2553 |  |  |
| 5. ศาสตราจารย์พิเศษ ดร.นายแพทย์กระแส ชนะวงศ์ | 4 มีนาคม พ.ศ. 2554 – 26 กุมภาพันธ์ พ.ศ. 2563 |  |  |
| 6. ศาสตราจารย์เกียรติคุณ ดร.นายแพทย์ประสิทธิ์ วัฒนาภา | 12 กันยายน พ.ศ. 2564 – ปัจจุบัน |  |  |
ทำเนียบผู้บริหารและอธิการบดี

รายนามผู้บริหารและอธิการบดีตั้งแต่สมัยวิทยาลัยวิชาการศึกษาจนถึงปัจจุบัน มีดังนี้
| วิทยาลัยวิชาการศึกษาพิษณุโลก>  รายนามผู้อำนวยการ | วิทยาลัยวิชาการศึกษาพิษณุโลก> วาระการดำรงตำแหน่ง | วิทยาลัยวิชาการศึกษาพิษณุโลก>  | วิทยาลัยวิชาการศึกษาพิษณุโลก>  |
| --- | --- | --- | --- |
| 1. ศาสตราจารย์ ดร.พนัส หันนาคินทร์ | กันยายน พ.ศ. 2510 – 28 มิถุนายน พ.ศ. 2517 |  |  |
มหาวิทยาลัยศรีนครินทรวิโรฒ วิทยาเขตพิษณุโลก
|  รายนามอธิการบดี |  วาระการดำรงตำแหน่ง |  |  |
| 1. ศาสตราจารย์ ดร.พนัส หันนาคินทร์ | 29 มิถุนายน พ.ศ. 2517 – 8 ตุลาคม พ.ศ. 2526 |  |  |
| 2. ผู้ช่วยศาสตราจารย์ ดร.นิพนธ์ กินาวงศ์ | 9 ตุลาคม พ.ศ. 2526 – 5 พฤศจิกายน พ.ศ. 2530 |  |  |
| 3. รองศาสตราจารย์ ฉัตรชัย อรณนันท์ | 6 พฤศจิกายน พ.ศ. 2530 – 2 พฤศจิกายน พ.ศ. 2532 |  |  |
| 4. รองศาสตราจารย์ ดร.ดำรง ศิริเจริญ | 3 พฤศจิกายน พ.ศ. 2532 – 23 เมษายน พ.ศ. 2533 |  |  |
| 5. ศาสตราจารย์ ดร.สมพร บัวทอง | เมษายน พ.ศ. 2533 – 29 กรกฎาคม พ.ศ. 2533 (รักษาการ) |  |  |
มหาวิทยาลัยนเรศวร
|  รายนามอธิการบดี |  วาระการดำรงตำแหน่ง |  |  |
| 5. ศาสตราจารย์ ดร.สมพร บัวทอง | 30 กรกฎาคม พ.ศ. 2533 – 24 มกราคม พ.ศ. 2534 (รักษาการ) |  |  |
| 6. ศาสตราจารย์ ดร.สมบูรณ์ สุขสำราญ | 25 มกราคม พ.ศ. 2534 – 24 มีนาคม พ.ศ. 2534 (รักษาการ)   25 มีนาคม พ.ศ. 2534 – 25 กุมภาพันธ์ พ.ศ. 2535 |  |  |
| 7. ศาสตราจารย์ ดร.สุจินต์ จินายน | 1 เมษายน พ.ศ. 2535 – 19 มกราคม พ.ศ. 2536 (รักษาการ)   20 มกราคม พ.ศ. 2536 – 19 มกราคม พ.ศ. 2544  20 มกราคม พ.ศ. 2552 – 19 มกราคม พ.ศ. 2560 |  |  |
| 8. ศาสตราจารย์พิเศษ เภสัชกร ดร.มณฑล สงวนเสริมศรี | 20 มกราคม พ.ศ. 2544 – 19 มกราคม พ.ศ. 2552 |  |  |
| 9. ศาสตราจารย์พิเศษ ดร.กาญจนา เงารังษี | 20 มกราคม พ.ศ. 2560 – 8 ตุลาคม พ.ศ. 2560 (รักษาการ)   13 พฤศจิกายน พ.ศ. 2560 – 17 กุมภาพันธ์ พ.ศ. 2561 (รักษาการ)    18 กุมภาพันธ์ พ.ศ. 2561 – 17 กุมภาพันธ์ พ.ศ. 2565  |  |  |
| 10. รองศาสตราจารย์พิเศษ ดร.ปรีชา เรืองจันทร์ | 9 ตุลาคม พ.ศ. 2560 – 12 พฤศจิกายน พ.ศ. 2560 (รักษาการ) |  |  |
| 11. รองศาสตราจารย์ ดร.บุญญรัตน์ โชคบันดาลชัย | 18 กุมภาพันธ์ พ.ศ. 2565 – 24 มีนาคม พ.ศ. 2565 (รักษาการ)  |  |  |
| 12. รองศาสตราจารย์ ดร.ศรินทร์ทิพย์ แทนธานี | 25 มีนาคม พ.ศ. 2565 – ปัจจุบัน (รักษาการ)  |  |  |
การพักอาศัยของนิสิต

เนื่องจากมหาวิทยาลัยตั้งอยู่นอกเขตตัวเมือง ทำให้นิสิตส่วนใหญ่ทั้งที่มีภูมิลำเนาในจังหวัดพิษณุโลก และนิสิตที่มาจากจังหวัดอื่น ๆ มีความจำเป็นในการพักอาศัยในหอพักบริเวณมหาวิทยาลัย ดังนั้นทางมหาวิทยาลัยจึงได้สร้างหอพักนิสิตภายในมหาวิทยาลัย โดยมีนโยบายให้นิสิตชั้นปี 1 ทุกคณะ พักอาศัยอยู่ภายในหอพักนิสิตของมหาวิทยาลัยเพื่อให้มีโอกาสได้ทำความรู้จักกับเพื่อนนิสิตคณะอื่น ๆ ซึ่งหอพักนิสิตมหาวิทยาลัยนเรศวรตั้งอยู่ด้านหลังมหาวิทยาลัยบริเวณข้างอ่างเก็บน้ำ สร้างเสร็จเมื่อปี พ.ศ. 2549 เป็นอาคาร 4 ชั้น มีทั้งสิ้น 15 อาคาร โดยมี "อาคารขวัญเมือง" เป็นอาคารบริการและอาคารอเนกประสงค์ของหอพักนิสิต การพักอาศัยในหอพักของมหาวิทยาลัยนั้นจะมีการเก็บค่าใช้จ่ายรายปี และในส่วนของนิสิตคณะแพทยศาสตร์ ทางคณะมีหอพักให้สำหรับนิสิตแพทย์ชั้นปี 2 - 6 โดยเก็บค่าใช้จ่ายรายปี
สำหรับนิสิตชั้นปีอื่น ๆ สามารถเช่าหอพักเอกชนภายนอกมหาวิทยาลัยได้ ซึ่งมีอยู่โดยรอบมหาวิทยาลัย
พิธีพระราชทานปริญญาบัตร

นับแต่แรกเริ่มก่อตั้งมหาวิทยาลัยนเรศวร พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการประกอบพิธีต่าง ๆ ในกิจการของมหาวิทยาลัยนเรศวร และพระราชทานปริญญาบัตรแก่บัณฑิต มหาบัณฑิต และดุษฎีบัณฑิตของมหาวิทยาลัยนเรศวรเป็นประจำทุกปี
เมื่อ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เสด็จขึ้นทรงราชย์ สืบราชสมบัติต่อจากสมเด็จพระบรมชนกนาถ ก็ยังทรงพระกรุณาโปรดเกล้าฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการพระราชทานปริญญาบัตรแก่บัณฑิต มหาบัณฑิต และดุษฎีบัณฑิตของมหาวิทยาลัยนเรศวรสืบมาจวบจนกาลปัจจุบัน โดยพิธีพระราชทานปริญญาบัตรของมหาวิทยาลัยจัดขึ้น ณ ห้องประชุมมหาราช ศูนย์แสดงนิทรรศการและจัดการประชุมนานาชาติสมเด็จพระนเรศวรมหาราช มหาวิทยาลัยนเรศวร
การเดินทางสู่มหาวิทยาลัย

หากเดินทางจากกรุงเทพมหานคร ตามทางหลวงแผ่นดินหมายเลข 117 (นครสวรรค์ - พิษณุโลก) มหาวิทยาลัยนเรศวรจะตั้งอยู่ทางขวามือช่วงกิโลเมตรที่ 117 - 118 สำหรับการเดินทางจากภายในตัวเมืองพิษณุโลกมาที่มหาวิทยาลัยนเรศวรนั้น สามารถทำได้โดย
รถโดยสารประจำทาง สาย 12 (สองแถวป้ายสีฟ้าและสีแดง) ซึ่งจะมีจุดจอดอยู่ที่ สถานีรถไฟและสถานีขนส่งพิษณุโลก
รถสามล้อรับจ้าง
รถแท๊กซี่รับจ้าง
ส่วนจุดจอดรถโดยสารประจำทาง สาย 12 ในมหาวิทยาลัยนั้นจะจอดที่ป้ายรถโดยสารประจำทางเยื้องหอพักอาจารย์ มน.นิเวศ 7,8
สำหรับการเดินทางภายในมหาวิทยาลัยจะมี "โครงการขนส่งมวลชนมหาวิทยาลัยนเรศวร (ขสมน.) " ซึ่งเป็นรถประหยัดพลังงานที่ขับเคลื่อนด้วยพลังงานไฟฟ้าบริการรอบมหาวิทยาลัยโดยไม่คิดค่าใช้จ่ายตั้งแต่เวลา 7.00 น. ถึง 21.00 น.
บุคคลสำคัญจากมหาวิทยาลัยนเรศวร

บุคคลสำคัญจากมหาวิทยาลัยนเรศวรที่เป็นคณาจารย์และผู้บริหารทั้งในอดีต และปัจจุบัน รวมทั้งศิษย์เก่าของมหาวิทยาลัยตั้งแต่สมัยวิทยาลัยวิชาการศึกษาพิษณุโลก สมัยมหาวิทยาลัยศรีนครินทรวิโรฒ วิทยาเขตพิษณุโลก จนกระทั่งถึงสมัยมหาวิทยาลัยนเรศวร มีหลากหลายตั้งแต่บุคคลสำคัญในด้านการเมืองการปกครอง นักวิชาการ ศิลปิน ข้าราชการและคณาจารย์  เช่น
ศ.ดร.สมยศ พลับเที่ยง นักวิจัยดีเด่นแห่งชาติ ประจำปี 2552 สาขาวิทยาศาสตร์กายภาพและคณิตศาสตร์
รศ.ดร.ธัญญา สังขพันธานนท์ ศิลปินรางวัลวรรณกรรมสร้างสรรค์ยอดเยี่ยมแห่งอาเซียน (รางวัลซีไรต์) ประจำปี พ.ศ. 2530
ดร.พรรณสิริ กุลนาถศิริ นายกองค์การบริหารส่วนจังหวัดสุโขทัย และอดีตรัฐมนตรีช่วยว่าการกระทรวงสาธารณสุข
รศ.ดร.ลลิตา ฤกษ์สำราญ อดีตรองประธานสภาผู้แทนราษฎร อดีตสมาชิกวุฒิสภา และอดีตสมาชิกสภาผู้แทนราษฎร กรุงเทพมหานคร
ไกลก้อง ไวทยการ สมาชิกสภาผู้แทนราษฎรแบบบัญชีรายชื่อ และนายทะเบียนสมาชิกพรรคพรรคอนาคตใหม่
ศิริวรรณ ปราศจากศัตรู อดีตสมาชิกสภาผู้แทนราษฎรแบบบัญชีรายชื่อ อดีตสมาชิกสภาผู้แทนราษฎรจังหวัดแพร่ และรองหัวหน้าพรรคประชาธิปัตย์
ดูเพิ่ม

สถานีย่อยสถาบันอุดมศึกษาไทย
มหาวิทยาลัยศรีนครินทรวิโรฒ
มหาวิทยาลัยบูรพา
มหาวิทยาลัยมหาสารคาม
มหาวิทยาลัยทักษิณ
มหาวิทยาลัยพะเยา (อดีตวิทยาเขต)
โรงพยาบาลมหาวิทยาลัยนเรศวร
โรงเรียนมัธยมสาธิตมหาวิทยาลัยนเรศวร
สถานีวิทยุกระจายเสียงมหาวิทยาลัยนเรศวร
สำนักพิมพ์มหาวิทยาลัยนเรศวร
แหล่งข้อมูลอื่น

เว็บไซต์ทุกเรื่องราวของสมเด็จพระนเรศวรมหาราช
มหาวิทยาลัยนเรศวร
การรับบุคคลเข้าศึกษาในมหาวิทยาลัยนเรศวร
สมาคมนิสิตเก่ามหาวิทยาลัยนเรศวร เก็บถาวร 2010-02-09 ที่ เวย์แบ็กแมชชีน
แผนที่และภาพถ่ายทางอากาศของ มหาวิทยาลัยนเรศวร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
16°44′23″N 100°11′26″E﻿ / ﻿16.739784°N 100.190506°E﻿ / 16.739784; 100.190506
พระบรมราชานุสาวรีย์สมเด็จพระนเรศวรมหาราช
สำนักหอสมุด มหาวิทยาลัยนเรศวร
ป้ายมหาวิทยาลัยนเรศวร
โรงพยาบาลมหาวิทยาลัยนเรศวร
ลานพระบรมราชานุสาวรีย์
หอพระเทพรัตน์
ค็อกเทล (วงดนตรี)

สำหรับเครื่องดื่ม ดูที่ ค็อกเทล
| ค็อกเทล (COCKTAIL) |
| --- | --- |
สมาชิกวงค็อกเทลใน พ.ศ. 2562
ข้อมูลพื้นฐาน
ฉายา: COCKTAIL
ที่เกิด:  กรุงเทพมหานคร ประเทศไทย
แนวเพลง: ออลเทอร์นาทิฟร็อก, ร็อก, ออร์เคสตรา, อินดีร็อก, ป็อป, เฮฟวีเมทัล (ช่วงแรก)
ช่วงปี: พ.ศ. 2545–2568
ค่ายเพลง: ศิลปินอิสระ (พ.ศ. 2545–2553) จีนี่ เรคคอร์ด (พ.ศ. 2553–2564) ยีนแล็บ (พ.ศ. 2564–2568)

สมาชิก: ปัณฑพล ประสารราชกิจ  ชวรัตน์ หรรษคุณาฒัย เกริกเกียรติ สว่างวงศ์ ฟิลิปส์ เปรมสิริกรณ์ วิวัฒน์ สว่างวรรณรัตน์ ชรัณ ตัณฑนันทน์

อดีตสมาชิก: ดู อดีตสมาชิก

เว็บไซต์: facebook.com/cheerscocktail
ค็อกเทล (อังกฤษ: COCKTAIL) เป็นวงดนตรีสัญชาติไทย จากกรุงเทพมหานคร ก่อตั้งขึ้นเมื่อวันที่ 24 ธันวาคม พ.ศ. 2545 เป็นศิลปินแนวดนตรีคลาสสิก ป็อปร็อก โดยมีต้นกำเนิดจากการรวมวงดนตรีหลาย ๆ วงในโรงเรียนเตรียมอุดมศึกษา ในระดับมัธยมปลายมาออกจำหน่ายอัลบั้ม โดยมีชื่อว่า "COCKTAIL" จึงใช้ชื่อนี้ในการแสดงดนตรีเรื่อยมา โดยค็อกเทลมีผลงานอัลบั้มเพลงวางจำหน่ายทั้งสิ้น 9 อัลบั้ม 3 อีพี รวมมากกว่า 100 บทเพลง ตั้งแต่ปี พ.ศ. 2545 – 2567 จนกระทั่งยุบวงในวันที่ 24 ธันวาคม พ.ศ. 2568
ประวัติ > ช่วงแรกของวงและอัลบั้มแรก ค็อกเทล (พ.ศ. 2545–2546)

ค็อกเทล เริ่มต้นขึ้นในปี พ.ศ. 2545 ขณะที่ ปัณฑพล ประสารราชกิจ ศึกษาในระดับมัธยมศึกษาตอนปลายปีที่ 6 ที่โรงเรียนเตรียมอุดมศึกษา โดยปัณฑพล ได้เริ่มแต่งเพลงแรก คือ "ยิ้มให้ฉันหน่อย" จากนั้นจึงร่วมมือกันในการเริ่มทำอัลบั้มกับ วิศรุต เตชะวรงค์ (บู๊ Sky Kick Ranger) ปัณฑพล ยืมเงินของบิดาและมารดา 85,000 บาท เพื่อนำไปใช้ในการทำอัลบั้ม และเริ่มเชิญชวนเพื่อนในโรงเรียนคนอื่น ๆ มาร่วมทำอัลบั้มกับเขา หลังจากนั้นปัณฑพลได้แต่งเพลง "ซ้ำซ้อน" ขึ้นมาเพิ่ม ขณะที่ วิศรุต ได้แต่งเพลง "หลบหน้า" "อยาก" และ "รักไม่ลงตัว" ขึ้นมาเพิ่ม เริ่มบันทึกเสียงในเดือนพฤศจิกายน พ.ศ. 2545 โดยแบ่งเป็น 2 วง ได้แก่ วงฟอร์เต ซึ่งได้ชื่อมาจากคำว่า เสียงดัง ในภาษาอิตาลี ซึ่งมีสมาชิกคือ ปัณฑพล รวมกับสมาชิกวงดนตรีของวิศรุตที่มีอยู่แล้ว โดยมีสัดส่วนการออกเพลง 6 เพลง ขณะที่อีก 4 เพลง เป็นของวงฟรีฟา ซึ่งได้ชื่อมาจากการผสมกันของชื่อวงฟรายเดย์ และโซฟาที่สมาชิกของวงชื่นชอบ แรกเริ่มคำว่า ค็อกเทล นั้นไม่ใช่ชื่อวง แต่เป็นชื่ออัลบั้มที่เสนอขึ้นโดยวิศรุต เนื่องจากเป็นชื่อที่มีความหมายของการผสมกันของเครื่องดื่ม เปรียบเหมือนกับงานดนตรีของวงที่เป็นการรวมตัวของนักเรียน และด้วยอีกเหตุหนึ่ง คือ ข้อสอบการอ่านภาษาอังกฤษ (Reading Comprehension) ที่โรงเรียนออกในช่วงนั้น ออกเกี่ยวกับเรื่องค็อกเทลด้วย
อัลบั้มของพวกเขาได้ออกจำหน่ายสำเร็จในงานกีฬาสีของโรงเรียนเตรียมอุดมศึกษา เมื่อวันที่ 24 ธันวาคม พ.ศ. 2545 ต่อมาได้มีการวางจำหน่ายในร้านดีเจสยาม และ น้องท่าพระจันทร์ เป็นอัลบั้มที่เริ่มทำให้วงเป็นที่รู้จักในหมู่นักเรียนมัธยมปลาย และสร้างกลุ่มแฟนที่สนใจผลงานขึ้นมาได้บ้างในเวลานั้น อัลบั้มนี้มีเพลงที่เป็นที่รู้จักอย่าง "ซ้ำซ้อน" "หลบหน้า" และ "เศษซากความฝัน" ลักษณะของอัลบั้มใกล้เคียงความเป็นอัลบั้มรวบรวมมากกว่างานของค็อกเทลวงเดียว กล่าวคือเป็นการรวมตัวกันของนักดนตรีมัธยมปลายภายในโรงเรียนเตรียมอุดมหลาย ๆ วง โดยเพลง "หลบหน้า" และ "Nobody" เป็นเสียงร้องของวิศรุต
ประวัติ > อัลบั้ม 36,000 ไมลส์อะเวย์ฟรอมเฮียร์ (พ.ศ. 2546–2549)

หลังจากนั้นค็อกเทลก็ได้ออกอีพี อินไซด์ (Inside) ในปี พ.ศ. 2546 เพื่อรองรับความสำเร็จที่เกิดขึ้นจากอัลบั้มแรก สมาชิกหลายคนในช่วงอัลบั้มแรกได้แยกย้ายกันไปศึกษาต่อกันในระดับอุดมศึกษา แต่สมาชิกที่ยังเหลืออยู่ 4 คน ได้แก่ โอม - ปัณฑพล ประสารราชกิจ (ร้องนำ), บู๊ - วิศรุต เตชะวรงค์ (กลอง), หลง - วิทวัศ หลงชมบุญ (เบส) และ ธิป - ธิปรัชต์ โชติบุตร (กีตาร์) ได้ตัดสินใจรวมตัวกันเป็นวง โดยตั้งใจจะใช้ชื่อว่า ค็อกเทล ต่อไป อย่างไรก็ตามแนวเพลงในอัลบั้มนี้ก็ยังไม่มีมีการกำหนดตายตัวแต่อย่างใด พวกเขาเริ่มต้นทำงานเพลงอัลบั้มที่ 2 ต่อไป โดยเริ่มแต่งเพลงในช่วงปลายปี พ.ศ. 2545 จนถึงกลางปี พ.ศ. 2547 และเริ่มบันทึกเสียงตั้งแต่ช่วงเดือนเมษายน พ.ศ. 2547 ช่วงนั้น ธิป มือกีตาร์ ได้รับทุนไปศึกษาต่อที่ต่างประเทศ จึงต้องหามือกีตาร์คนใหม่ ซึ่งได้ เอกซ์ ปาริวัฒน์ สุวรรณชัย เข้ามาแทน ต่อมาค็อกเทลได้ออกจำหน่ายอัลบั้มเต็มชุดที่ 2 ในชื่อ 36,000 ไมลส์อะเวย์ฟรอมเฮียร์ ในปี พ.ศ. 2547 เป็นอัลบั้มที่แนวทางของวงเปลี่ยนแปลงมาเป็นร็อกอย่างเต็มตัว แต่เนื่องจากเพลงในอัลบั้มนี้เป็นที่รู้จักกันอย่างกว้างขวางแต่ไม่มีการโปรโมตวงดนตรีเท่าที่ควร ทำให้เกิดลักษณะของการที่เพลงเป็นที่รู้จักมากกว่าวง
ประวัติ > อัลบั้ม อินเดอะเมโมรีออฟซัมเมอร์โรมานซ์ (พ.ศ. 2549–2553)

บทความหลัก: อินเดอะเมโมรีออฟซัมเมอร์โรมานซ์
หลังจากอัลบั้มชุด 36,000 ไมลส์อะเวย์ฟรอมเฮียร์ ค็อกเทลได้มีสมาชิกใหม่อีก 2 คน คือ อายุ จารุบูรณะ อดีตมือกลองจาก Saliva Bastard และ เชา - ชวรัตน์ หรรษคุณาฒัย พร้อมกับทำผลงานอีพี Final Light ในปี พ.ศ. 2550 และสตูดิโออัลบั้มชุดใหม่ในชื่อ อินเดอะเมโมรีออฟซัมเมอร์โรมานซ์ (In the Memory of Summer Romance) โดยได้ใช้เวลาถึง 3 ปี อัลบั้มชุดนี้ออกจำหน่ายในปี พ.ศ. 2551 มีแนวเพลงที่แตกต่างจากร็อกในอัลบั้มของค็อกเทลชุดก่อน มีเพลง "พันธนาการ" ที่เป็นดนตรีสังเคราะห์ที่ผสมผสานกับดนตรีร็อก นอกจากนี้อัลบั้มนี้ ยังได้รับการเสนอชื่อเข้าชิงรางวัลสีสันอวอร์ด ประจำปี 2551 สาขาเพลงบรรเลงยอดเยี่ยมจากบทเพลง "ดาราดับแสง" เวอร์ชันบรรเลงอีกด้วย ต่อมาค็อกเทลจึงได้เซ็นสัญญากับสังกัดจีนี่เรคคอร์ดส
ประวัติ > อัลบัม เท็นเทาซันด์เทียส์ (พ.ศ. 2553–2555)

บทความหลัก: เท็นเทาซันด์เทียส์
ในปี พ.ศ. 2553 ค็อกเทลได้ออกอีพีในชื่อ วัย ในอัลบั้มประกอบด้วยเพลง "วัย" ในเวอร์ชันต่าง ๆ ซึ่งอัลบั้มนี้ผลิตจำกัด 1,000 แผ่นเท่านั้น วางจำหน่ายวันที่ 15 สิงหาคม พ.ศ. 2553 ทุกแผ่นหักเป็นค่าทำบุญหนังสือเรียน โรงเรียนพระปริยัติธรรมวัดโพธ์ศรี จังหวัดสิงห์บุรี
ต่อมาในปี พ.ศ. 2554 ค็อกเทลได้ออกสตูดิโออัลบั้มที่มีชื่อว่า เท็นเทาซันด์เทียส์ ชื่อของอัลบั้มมีที่มาจากชื่อเพลง "ฉันร้องไห้เป็นหมื่นครั้งเพื่อมาเจอเธอ" และงานในอัลบั้มนี้ ถึงแม้ว่าค็อกเทลจะมีสมาชิกเพียง 3 คน แต่ในอัลบั้มมีนักดนตรีเข้าร่วมบันทึกเสียงด้วยถึงกว่า 40 ชีวิต เพื่อสร้างสีสันผสมผสานแนวดนตรีให้หลากหลายมากยิ่งขึ้น โดยทำการบันทึกเสียงเครื่องดนตรีสดทุกชิ้น และเพลง "วัย" ก็ได้บรรจุอยู่ในอัลบั้มนี้ด้วย
ประวัติ > อัลบั้ม เดอะลอดส์ออฟมิสเซอรี (พ.ศ. 2555–2558)

บทความหลัก: เดอะลอดส์ออฟมิสเซอรี
ในอัลบั้มนี้ เดอะลอดส์ออฟมิสเซอรี เป็นการกลับมาของมือเบส ปาร์ค - เกริกเกียรติ สว่างวงศ์ ส่วนอายุ จารุบูรณะ ได้ขอลาออกไปทำตามคำสัญญากับเพื่อนมัธยมที่จะสร้างวงดนตรีด้วยกัน จึงได้ ฟิลิปส์ เปรมสิริกรณ์ เข้ามาทำหน้าที่มือกลองแทน เปิดตัวด้วยเพลง "คุกเข่า" มีเพลง "โปรดเถิดรัก" เป็นเพลงแรกที่ได้ร่วมงานกับวงออเคสตราเต็มวง และเป็นเพลงที่ตัดออกมาจากประโยคเล็ก ๆ ในเพลง "เธอทำให้ฉันเสียใจ" ในสตูดิโออัลบั้มชุดที่แล้วของวง และนำมาขยายความ และเป็นเพลงแรกที่ทำมิวสิกวิดีโอเนื้อเรื่อง และเพลง "เธอ" เป็นการกลับมากำกับมิวสิกวิดีโอครั้งแรกในรอบ 20 ปีของ นิค วิเชียร ฤกษ์ไพศาล กรรมการผู้จัดการของค่าย โดยได้ภรรยาของโอมมาร่วมแต่งเพลงนี้อีกด้วย
นอกจากนี้ ยังได้มีการทำผลงานเพลงกับศิลปินอื่น โดยในปี พ.ศ. 2556 โอมได้ทำผลงานเพลง "ทางที่เลือก" ร่วมกับ ต้า พาราด็อกซ์ และแอร์ เดอะมูสส์ รวมถึงในปี พ.ศ. 2557 ค็อกเทลได้ทำผลงานเพลงคัฟเวอร์ "ข้าน้อยสมควรตาย" ของบิ๊กแอส เพื่อนำไปประกอบภาพยนตร์ ตีสาม คืนสาม 3D และเพลง "หนังสือรุ่น" นำไปประกอบละครซีรีส์ เพื่อนเฮี้ยน..โรงเรียนหลอน ต่อมาในปี พ.ศ. 2558 วงได้ออกซิงเกิลที่ห้าของอัลบั้มด้วยเพลง "คู่ชีวิต" และมีกำหนดการจัดคอนเสิร์ตใหญ่ครั้งแรกของค็อกเทล เดอะฮาร์ตเลสไลฟ์ ขึ้นในวันที่ 13 มิถุนายน พ.ศ. 2558 จัดที่เมืองไทย จีเอ็มเอ็มไลฟ์เฮาส์
ประวัติ > อัลบั้ม ค็อกเทล (ชุดที่ 6) (พ.ศ. 2559–2562)

สตูดิโออัลบั้ม "ค็อกเทล" ซึ่งเป็นอัลบั้มชุดที่ 6 ของวง โดยเป็นครั้งแรกของวงที่ไม่มีการเปลี่ยนแปลงสมาชิกในการออกอัลบั้มใหม่ แต่ได้มีการเปลี่ยนแปลงสัญลักษณ์ของวงเป็นสัญลักษณ์ตัวซี ที่ทับอยู่บนไม้กางเขน โดยปรากฏครั้งแรกในเพลง ทำดีไม่เคยจำ พ.ศ. 2560 โดยอัลบั้มนี้ซิงเกิลโปรโมทเพลงแรกคือ เพลง"ช่างมัน" ซึ่งออกจำหน่ายในวันที่ 1 พฤษภาคม พ.ศ. 2559 โดยอัลบั้มชุดนี้ประกอบไปด้วย 11 บทเพลงซึ่งก่อนหน้าการออกจำหน่ายได้มีเพลงที่ได้เผยแพร่ทางออนไลน์แล้ว 7 เพลงและเพลงที่เหลือได้ถูกเผยแพร่บนช่องทางออนไลน์หลังจากจำหน่ายอัลบั้มแล้วในเวลาต่อมา โดยอัลบั้มนี้ได้ออกจำหน่ายอย่างเป็นทางการในวันที่ 20 ตุลาคม พ.ศ. 2562 และได้มีคอนเสิร์ตเปิดอัลบั้มในวันเดียวกัน ณ ลานหน้า ฮาร์ด ร็อค คาเฟ่ สยามสแควร์
ประวัติ > การยุบวง (พ.ศ. 2567–2568)

บทความหลัก: ยัวส์เอเวอร์
เมื่อวันที่ 29 มกราคม พ.ศ. 2567 โอมได้ออกแถลงการณ์ระบุว่า วงค็อกเทลจะยุบวงภายในปี พ.ศ. 2568 และโอมจะยุติการเป็นนักร้องในคราวเดียวกัน โดยได้มีการเตรียมตัวในการยุบวงมาก่อนหน้านั้นแล้วเป็นเวลาหลายปี เช่น การจัดเตรียมกองทุนของวง การจัดสรรผลประโยชน์ต่าง ๆ รวมถึงสิทธิในทรัพย์สินทางปัญญา และการแถลงยุบวงนี้ได้แถลงล่วงหน้าเป็นระยะเวลา 2 ปี เนื่องจากเป็นระยะเวลาที่เหมาะสมในการอำลาแฟนเพลง
ในแถลงการณ์ฉบับเดียวกันได้มีการประกาศเส้นเวลากิจกรรมก่อนยุบวงเบื้องต้นว่าในปี พ.ศ. 2567 จะมีการจัดคอนเสิร์ตพิเศษในเดือนพฤษภาคม และจะขึ้นแสดงในงานจ้างที่รับไว้ รวมถึงเทศกาลดนตรีต่าง ๆ เป็นปีสุดท้าย จากนั้นในปี พ.ศ. 2568 ค็อกเทลจะจัดคอนเสิร์ตใหญ่ครั้งสุดท้ายและทัวร์คอนเสิร์ตอำลาแฟนเพลงทั่วประเทศ ก่อนที่ต่อมาจะประกาศรายละเอียดเส้นเวลาของกิจกรรมทั้งหมดเมื่อวันที่ 9 กุมภาพันธ์ พ.ศ. 2567 และต่อมามีการประกาศกำหนดการออกมาดังนี้
คอนเสิร์ตรูปแบบพบปะทักทายแบบโต้ตอบในชื่อ "ค็อกเทล ข้อสอบ" โดยให้แฟนเพลงร่วมกันทำข้อสอบเพื่อออกแบบรายชื่อเพลงให้วงเล่นโดยไม่ซ้ำกันในแต่ละรอบ จัดขึ้นเมื่อวันที่ 4, 5, 9–12, 16–19, 23–26, 30 และ 31 พฤษภาคม พ.ศ. 2567 ณ ลิโด้ คอนเน็คท์
สตูดิโออัลบั้ม "ยัวส์เอเวอร์" อัลบั้มชุดสุดท้ายของวง และเป็นอัลบั้มเดียวที่มีสมาชิกวงทั้งหมด 6 คน โดยมีสมาชิกที่เพิ่มเข้ามาคือ วิวัฒน์ สว่างวรรณรัตน์ ในตำแหน่งกีตาร์ริทึ่ม และชรัณ ตัณฑนันทน์ ในตำแหน่งเปียโน ซึ่งเล่นแบ็กอัปให้กับวงอยู่แต่เดิม มีเพลงทั้งหมด 11 เพลง แบ่งเป็นเพลงใหม่ 7 เพลง และเพลงที่ยังมิได้บรรจุในอัลบั้มใด ๆ อีก 4 เพลง โดยเผยแพร่อัลบั้มเต็มเมื่อวันที่ 29 สิงหาคม พ.ศ. 2567 และมีกิจกรรมเปิดอัลบั้มเป็นนิทรรศการ COCKTAIL, YOURS EVER, LIFETIME EXHIBITION จัดขึ้นในช่วงวันที่ 1–21 กันยายน พ.ศ. 2567 ที่ RCB Galleria 1 และ 2 ชั้น 2 ริเวอร์ซิตี
ต่อมาเมื่อวันที่ 28 ตุลาคม พ.ศ. 2567 วงค็อกเทลได้ประกาศชื่อคอนเสิร์ตใหญ่ครั้งสุดท้ายว่า "ค็อกเทล เอเวอร์ ไลฟ์" และกำหนดจัดขึ้นที่สนามราชมังคลากีฬาสถาน เดิมกำหนดในวันที่ 30 มีนาคม พ.ศ. 2568 เพียง 1 รอบ แต่เนื่องจากบัตรถูกจำหน่ายหมดอย่างรวดเร็ว จึงเพิ่มรอบอีก 1 รอบในวันที่ 31 มีนาคม พ.ศ. 2568
ต่อมาเมื่อวันที่ 3 มีนาคม พ.ศ. 2568 วงค็อกเทลได้ประกาศว่า หลังเสร็จสิ้นคอนเสิร์ตใหญ่แล้ว วงค็อกเทลจะจัดคอนเสิร์ตทัวร์เพื่อเดินสายอำลาแฟนเพลงในจังหวัดของประเทศไทยทั้ง 77 จังหวัด ในชื่อว่า "ค็อกเทล 77 เอเวอร์ ทัวร์" และสองวันถัดมา (5 มีนาคม) ได้ประกาศว่าจะเริ่มการทัวร์คอนเสิร์ตที่จังหวัดสงขลาในวันที่ 26 เมษายน พ.ศ. 2568 และสิ้นสุดที่กรุงเทพมหานครในวันที่ 24 ธันวาคม จึงถือว่าวันที่ 24 ธันวาคม พ.ศ. 2568 เป็นวันยุบวงค็อกเทลไปโดยปริยาย รวมระยะเวลาดำเนินกิจกรรมในนามวงค็อกเทลทั้งหมด 23 ปีถ้วน
สมาชิก

ปีที่สมาชิกเข้าหรือออกจากวงประมาณการจากปีที่มีการจำหน่ายอัลบั้ม
| --- | --- |
 สมาชิกปัจจุบัน ปัณฑพล ประสารราชกิจ (โอม) – ร้องนำ (พ.ศ. 2545–2568)  ชวรัตน์ หรรษคุณาฒัย (เชา) – กีตาร์ (พ.ศ. 2551–2568)  เกริกเกียรติ สว่างวงศ์ (ปาร์ค) – กีตาร์เบส (พ.ศ. 2553–2554, 2555–2568)  ฟิลิปส์ เปรมสิริกรณ์ (ฟิลิปส์) – กลอง (พ.ศ. 2555–2568)  วิวัฒน์ สว่างวรรณรัตน์ (เหน่ง) – กีตาร์ (พ.ศ. 2567–2568) (แบ็กอัป พ.ศ. 2553–2567)  ชรัณ ตัณฑนันทน์ (เอกซ์) – เปียโน, คีย์บอร์ด (พ.ศ. 2567–2568) (แบ็กอัป พ.ศ. 2553–2561, พ.ศ. 2566–2567):  อดีตสมาชิก [ต้องการอ้างอิง] อายุ จารุบูรณะ (อายุ) – กลอง (พ.ศ. 2551–2555)  ปาริวัฒน์ สุวรรณชัย (เอกซ์) – กีตาร์ (พ.ศ. 2547–2551)  ธิปรัชต์ โชติบุตร (ธิป) – กีตาร์ (พ.ศ. 2545–2547)  ปวีณ ปิ่นน้อย (เจ็ท) – กีตาร์ (พ.ศ. 2549–2552)  วิทวัส หลงสมบูรณ์ (หลง) – กีตาร์เบส (พ.ศ. 2545–2552)  วิศรุต เตชะวรงค์ (บู๊) – กลอง, ร้องนำ (พ.ศ. 2545–2549)
ผลงาน

บทความหลัก: รายชื่อผลงานของค็อกเทล
ผลงาน > อัลบั้ม

พ.ศ. 2545: ค็อกเทล (Cocktail)
พ.ศ. 2547: 36,000 ไมลส์อะเวย์ฟรอมเฮียร์ (36,000 Miles Away from Here)
พ.ศ. 2551: อินเดอะเมโมรีออฟซัมเมอร์โรมานซ์ (In the Memory of Summer Romance)
พ.ศ. 2554: เท็นเทาซันด์เทียส์ (Ten Thousand Tears)
พ.ศ. 2557: เดอะลอดส์ออฟมิสเซอรี (The Lords of Misery)
พ.ศ. 2562: ค็อกเทล (Cocktail)
พ.ศ. 2564: เฟตแอลฟา (Fate αlpha)
พ.ศ. 2565: เฟตโอเมกา (Fate Ωmega)
พ.ศ. 2567: ยัวส์เอเวอร์ (Yours Ever)
ผลงาน > คอนเสิร์ต

The Heartless Live ที่ เมืองไทย จีเอ็มเอ็มไลฟ์เฮาส์ (13 มิถุนายน พ.ศ. 2558)
Cocktail Live เล่นด้วยหัวใจเสมอมา ที่ อิมแพ็ค อารีน่า เมืองทองธานี (14 กรกฎาคม พ.ศ. 2561)
Cocktail Classics A Symphony Orchestra ที่หอประชุมใหญ่ ศูนย์วัฒนธรรมแห่งประเทศไทย (4–6 สิงหาคม พ.ศ. 2566)
“COCKTAILข้อสอบ” An Interactive Meet and Greet Concert ที่ ลิโด้ คอนเน็คท์ (4, 5, 9–12, 16–19, 23–26, 30 และ 31 พฤษภาคม พ.ศ. 2567)
ไทยประกันชีวิต presents COCKTAIL EVER LIVE ที่ ราชมังคลากีฬาสถาน (30 และ 31 มีนาคม พ.ศ. 2568)
COCKTAIL 77 EVER TOUR ที่ 77 จังหวัดทั่วประเทศไทย (26 เมษายน – 24 ธันวาคม พ.ศ. 2568)